b'\n_START_ARTICLE_\nEuropean Hit Radio Desmitgades Top 100 (2004\xe2\x80\x942013)\n_START_PARAGRAPH_\n\xc5\xa0is ir European Hit Radio Desmitgades Top 100. Tops atspogu\xc4\xbcoja aizvad\xc4\xabt\xc4\x81s desmitgades (2004. l\xc4\xabdz 2013. gads) vispopul\xc4\x81r\xc4\x81k\xc4\x81s dziesmas radiostacij\xc4\x81 European Hit Radio. Tops tika atska\xc5\x86ots radiostacij\xc4\x81 European Hit Radio sv\xc4\x93tdien, 2014. gada 12. janv\xc4\x81r\xc4\xab plkst. 10:00.\n_START_SECTION_\nTop 100 sast\xc4\x81d\xc4\xab\xc5\xa1anas princips\n_START_PARAGRAPH_\nEuropean Hit Radio Desmitgades Top 100 tika sast\xc4\x81d\xc4\xabts pamatojoties uz klaus\xc4\xabt\xc4\x81ju balsojuma rezult\xc4\x81tiem, kas, ik ned\xc4\x93\xc4\xbcu, tiek apkopoti Top 40. Topa veido\xc5\xa1anas proces\xc4\x81 piedal\xc4\x81s visas dziesmas, kas kaut reizi ir pabiju\xc5\xa1as Top 40 sarakst\xc4\x81._NEWLINE_Katrai dziesmai, kas kaut reizi ir iek\xc4\xbcuvusi Top 40, tiek pie\xc5\xa1\xc4\xb7irts punktu skaits, atkar\xc4\xabb\xc4\x81 no dziesmas atra\xc5\xa1an\xc4\x81s vietas top\xc4\x81. Piem\xc4\x93ram, ja dziesma ikned\xc4\x93\xc4\xbcas Top 40 ie\xc5\x86em 1. vietu, tad dziesmai tiek pieskait\xc4\xabts 1 punkts, ja dziesma ie\xc5\x86em 12. vietu, tad 12 punkti, ja 37. vietu, tad 37 punkti un t\xc4\x81 t\xc4\x81l\xc4\x81k. Ned\xc4\x93\xc4\xbc\xc4\x81s, kur\xc4\x81s dziesma nav iek\xc4\xbcuvusi Top 40 popul\xc4\x81r\xc4\x81ko dziesmu sarakst\xc4\x81, dziesmai tiek pieskait\xc4\xabts 41 punkts. Veidojot Desmitgades Top 100, visi punkti tiek skait\xc4\xabti kop\xc4\x81 un augst\xc4\x81ko vietu ieg\xc5\xabst dziesma ar vismaz\xc4\x81ko punktu skaitu. Ja vair\xc4\x81k\xc4\x81m dziesm\xc4\x81m ir vien\xc4\x81ds punktu skaits, tad augst\xc4\x81k\xc4\x81 viet\xc4\x81 non\xc4\x81k t\xc4\x81 dziesma, kurai ir bijusi augst\xc4\x81k\xc4\x81 vieta Top 40, tad n\xc4\x81kam\xc4\x81 augst\xc4\x81k\xc4\x81 vieta un t\xc4\x81 t\xc4\x81l\xc4\x81k.'